**ZIMSKE POČITNICE**

**25. februar 2019–1. marec 2019**

**ŠKRLOVEC**

**Zbirno in končno mesto je vedno v prostorih Škrlovca, Škrlovec 2 (staro mestno jedro Kranja).**

**PONEDELJEK, 25. 2. 2019**

|  |  |
| --- | --- |
|  | **DOPOLDNE** |
| *Kaj* | **KULINARIČNA DELAVNICA – GRŠKA KULINARIKA** |
| *Kdaj* | Zbor: **8.00;** konec: **13.00** |
| *Kje* | Škrlovec |
| *Kaj potrebuješ* | Malico, pijačo |
| *Maksimalno štev. udeležencev* |  **25 oseb** |

**TOREK, 26. 2. 2019**

|  |  |
| --- | --- |
|  | **DOPOLDNE** |
| *Kaj* | **DRSANJE** |
| *Kdaj* | Zbor: **8.30;** prihod: **12.30** |
| *Kje* | Ledena dvorana Zlato polje |
| *Kaj potrebuješ* | Drsalke, malico, topli napitek**Kdor drsalk nima, naj to sporoči na Škrlovec,** da jih rezerviramo. |
| *Maksimalno štev. udeležencev* | **25 oseb** |

**SREDA, 27. 2. 2019**

|  |  |
| --- | --- |
|  | **DOPOLDNE** |
| *Kaj?* | **ANDOKAI AIKIDO Z MARTINO** |
| *Kdaj?* | Zbor: **8.00**, konec: **13.00**  |
| *Kje?* | Ando Gym |
| *Kaj potrebuješ?* | Malico, pijačo, udobna športna oblačila |
| *Maksimalno štev. udeležencev* | **25 oseb** |

**ČETRTEK, 28. 2. 2019**

|  |  |
| --- | --- |
|  | **DOPOLDNE** |
| *Kaj* | **ZIMSKI ŠPORTNI DAN V BOHINJU: tek na smučeh, sankanje, pohod s krpljami** |
| *Kdaj* | Zbor: **8.30;** prihod: **15.00** |
| *Kje* | Bohinj |
| *Kaj potrebuješ* | Malico, pijačo (za ves dan);**topla oblačila (rokavice, kapa, zimski športni čevlji …) IN oblačila za preobleči** |
| *Maksimalno štev. udeležencev* | **20 oseb** |

**ČETRTEK, 28. 2. 2019 (v primeru zelo slabega vremena)**

|  |  |
| --- | --- |
|  | **DOPOLDNE** |
| *Kaj* | **OGLED FILMA NA ŠKRLOVCU** |
| *Kdaj* | Zbor: **9.00**, **konec: 14.00**  |
| *Kje* | Škrlovec |
| *Kaj potrebuješ* | Malico, pijačo |
| *Maksimalno štev. udeležencev* | **25 oseb** |

**PETEK, 1. 3. 2019**

|  |  |
| --- | --- |
|  | **DOPOLDNE** |
| *Kaj* | **BOWLING S Škrlovcem** |
| *Kdaj* | Zbor: **8.00; K**onec: **14.00** |
| *Kje* | Planet Tuš |
| *Kaj potrebuješ* | Malico, pijačo |
| *Maksimalno štev. udeležencev* | **20 oseb** |

**Za udeležbo potrebujete izpolnjeno soglasje in prijavnico.**

**LJUDSKA UNIVERZA KRANJ**

Ljudska univerza Kranj organizira med zimskimi šolskimi počitnicami **brezplačne počitniške delavnice za otroke od 6. do 12. leta** starosti.

Program poteka od **25. 2. do 1. 3. 2019, od 8.00 do 16.00,** v Medgeneracijskem centru Kranj, Cesta talcev 7, Kranj.

Vsak dan sprejmejo do 30 otrok.

Kontakt, OBVEZNE PRIJAVE: telefon: 041 724 134 ali e-naslov: mck-prijava@luniverza.si.

Dopoldanske delavnice potekajo od 8.00 do 12.00, popoldanske pa od 13.00 do 16.00.

Med 12.00 in 13.00 je možnost toplega obroka za 3 EUR.

* Otroci naj zajtrkujejo, s seboj naj imajo malico.
* Prihod otroka na delavnice je mogoč samo ob 8.00 ali ob 13.00.
* Otroci naj bodo primerno oblečeni in obuti za zunanje aktivnosti.
* V času zimskih počitnic otroci niso nezgodno zavarovani.

Program:

|  |  |  |  |  |  |
| --- | --- | --- | --- | --- | --- |
|  | PONEDELJEK | TOREK | SREDA | ČETRTEK | PETEK |
| DOPOLDANSKA DELAVNICA8.00–12.00 | MEDKULTURNO DRUŽENJE | SPOZNAVAJMO POKLICE | MATILDIN KVIZ - obisk knjižnice | MCK IMA TALENT | USTVARJALNE DELAVNICE |
| POPOLDANSKA DELAVNICA13.00–16.00 | NAMIZNI TENIS | SPOZNAJMO NOVO ZELANDIJO | KULINARIČNA DELAVNICA | MISELNE IGRE | OGLED FILMA |

**Izvajalec si pridržuje pravico do spremembe programa.**

**BORILNE VEŠČINE**

V času zimskih počitnic ste vabljeni v Akademijo gibanja in veščin, Savska cesta 34, 4000 Kranj, od ponedeljka, 25. 2. 2019, do četrtka, 28. 2. 2019, da aktivno preživite počitniške urice:

Prosimo za prijave otrok na info@andogymkranj.si ali 051/263-080 (Martina). Vabljeni.

V DOPOLDANSKEM ČASU: Vsak dan od 9.00 do 12.00.

Spoznavali bomo osnove borilnih veščin (aikido, jiu jitsu ), funkcionalnih vadb (TRX in swiss ball ) in se zabavali ob športno družabnih igrah. Otroci in mladostniki potrebujejo le športno opremo (majico, hlače, na blazinah vadimo bosi), pijačo in malico. Program je namenjen osnovnošolcem in srednješolcem.

V POPOLDANSKEM ČASU:

- torek in četrtek od 16.30 do 17.30 Andokai Aikido Mali Samuraji (otroci od 3 do 7 let)

- torek in četrtek od 17.30 do 19.00 Andokai Aiki Jiu Jitsu ( 8 do 15 let )

- ponedeljek in sreda od 19.00 do 20.00 TRX funkcionalna vadba (dekleta od 15 let dalje)

Prosimo za prijave otrok na info@andogymkranj.si ali 051/263-080 (Martina). Vabljeni.

**DRUŠTVO PRIJATELJEV MLADINE**

**Tečaj joge**

**V torek, 26. 2., sredo, 27. 2., in četrtek, 28. 2. 2019,** Društvo prijateljev mladine Kranj v sodelovanju z društvom Mitra‑društvo za promocijo zdravega načina življenja organizira **osnovni tečaj joge in tehnik sproščanja za osnovnošolce.** Tečaj bo **potekal v Mestni knjižnici Kranj, v 1. nadstropju, med 11. in 13. uro.** Kontakt, prijave in podrobnejše **informacije na tel.: 040 664 999.**

**Plesni center, cha cha cha**

**KJE**: v Delavskem domu, Slovenski trg 7 (nasproti MO Kranj oz. Gimnazije v Kranju), 051 611 000.

**PROGRAM**: HIP HOP, JAZZ BALET, SWING, CHA CHA CHA, JIVE, PLES OB DROGU, LATINO, SHUFFLE, DISCO DANCE, SALSA, BRAKE DANCE, DRUŽABNI PLES …

**PRIČETEK:** od ponedeljka, 25. 2. 2019, do petka, 1. 3. 2019.

**CENA:** 25 EUR po osebi.

**VPIS**: 10 minut pred pričetkom posamezne skupine, zamudniki tudi na drugi vaji.

**INFORMACIJE IN PRIJAVE**: telefon**:**. 04/251 50 00, 051 611 000, **www.ChaChaCha.si, e-mail:.** **info@ChaChaCha.si****,** prijave sprejemamo do sobote, 23. 2. 2019.

RAZPORED SKUPIN:

ob 17.45 plesna delavnica za otroke od 4.‑6. leta

ob 18.00 klasični balet za učence 1.‑5. razredov

ob 19.00 klasični balet za učence 6.‑9. razredov

ob 18.00 pop – latino, shuffle, jazz balet, hip hop, swing za učence 1.‑5. razredov ob 19.00 pop ‑ latino, shuffle, jazz balet, hip hop, swing za učence 6.‑9. razredov ob 18.00 hip hop - show dance, jazz balet 1.‑5. razredi OŠ

ob 18.00 ples ob drogu 6.‑9. razredi OŠ

ob 19.00 hip hop ‑ show dance, jazz balet 6.‑9. razredi OŠ

ob 19.30 družabni ples, latino, standard za srednješolce

ob 19.30 hip hop, jazz, show dance, jazz balet za srednješolce

ob 19.00 ples ob drogu za srednješolke in študentke

**ŠPORT**

V **Ledni dvorani** bo možno brezplačno drsanje od nedelje do petka, od 10.00–12.00, v soboto pa med 16.30–18.00.

Brezplačno drsanje bo mogoče tudi na Slovenskem trgu po urniku.

**ZAVOD ZA ŠPORT KRANJ**

**Počitniška čofotanja**

V otroškem bazenu pokritega olimpijskega bazen, vsak dan med tednom od ponedeljka do petka, od 11.00 do 13.00:

* vodne igre, vaterpolo, košarka, štafetne igre, hoja po vodni preprogi,
* za otroke do 15 let,
* vstopnina 2 EUR, animacije so brezplačne.

Animacije niso varstvo otrok. Igre bodo prilagojene udeležencem po številu ter starosti. Informacije na recepciji bazena, tel.: 04 201 44 40.

**KULTURA**

**MESTNA KNJIŽNICA KRANJ**

Vse aktivnosti za otroke med zimskimi počitnicami v Mestni knjižnici Kranj so brezplačne.

Informacije na tel. št. 04 201 35 55, predprijave niso potrebne – razen za računalniško šolo Naredi svojo risanko.

**Zimske počitnice v knjižnici**

Med zimskimi počitnicami smo v knjižnici za otroke pripravili pester izbor počitniških dejavnosti. V dopoldanskih urah se bodo lahko preizkusili v različnih družabnih igrah, na računalniškem tečaju ustvarili svojo risanko, se udeležili ustvarjalnih delavnic, najmlajši pa se bodo poigrali z lesenimi igračami. Popoldnevi pa bodo namenjeni pravljicam, lutkam, zabavni znanosti in ustvarjanju.

**Predstava za otroke**

**Torek, 26. 2., ob 17.30, dvorana**

**Peter Klepec**

LG Tri

Ljudska pravljica o majhnem, šibkem fantku, ki ga zaradi njegove šibkosti vsi preganjajo in tlačijo, je doživela že mnogo priredb. Tokrat jo ponujajo v lutkovni izvedbi Lutkovnega gledališča Tri. Predstava traja 35 minut, primerna je za otroke od 3. leta.

**Delavnica**

**Petek, 1. 3., ob 17.00, dvorana**

**Zabavna znanost: ledena doba**

Fun Science Slovenija

Z zabavnim popotovanjem skozi različne znanstvene eksperimente bo »nori znanstvenik« otroke poučil o različnih agregatnih stanjih, tlaku, gostoti in teži snovi skozi novo perspektivo in na način, ki bo vzpodbudil njihovo zanimanje za znanost.

**Pravljična urica**

**Sreda, 27. 2., ob 17.30, pravljična soba**

**Pravljična sredica**

Bojan Pretnar

Pravljice v našo knjižnico prihitijo

in s čarobnimi besedami prebudijo domišljijo.

Pravljičar Bojan bo pravljico v klobuku skuhal

in vsak otrok (star 3 leta ali več) bo lahko poduhal,

kaj jim Bojan je zakuhal!

Potem pa še kaj narisal in se pod risbico podpisal.

**Delavnica**

**Ponedeljek, 25. 2., od 17.00 do 19.00, ustvarjalna soba**

**Četrtek, 28. 2., od 17.00 do 19.00, ustvarjalna soba**

**Čarobni prsti**

Otroci bodo pod mentorstvom oblikovalke Špele Košir iz čisto običajnih materialov oblikovali neobičajne izdelke. Pridi in preveri, kako čarobne prste imaš. Delavnica je namenjena otrokom od 4. do 15. leta starosti.

**Delavnica**

**Ponedeljek, 25. 2., in petek, 1. 3., pravljična ali ustvarjalna soba**

**Igralne urice**

V knjižnici imajo lepo zbirko lesenih didaktičnih igrač in družabnih iger za otroke vseh starosti. Z njimi si lahko popestrite dopoldneve. Delavnica je namenjena predšolskim otrokom skupaj s starši ali starimi starši.

**Miselne in družabne igre**

**Sreda, 27. 2., od 10.00 do 12.00, ustvarjalna soba**

Druženja so namenjena igranju in spoznavanju bolj ali manj znanih družabnih iger za različne starostne skupine. Vabljeni osnovnošolci in mladi po srcu.

**Delavnica Naredi svojo risanko**

**Od 25. 2. do 1. 3., od ponedeljka do petka, od 9.00 do 10.30, 1.‑3. razred, računalniška soba (I. nadstropje)**

**Od 25. 2. do 1. 3., od ponedeljka do petka, od 11.00 do 12.30, 4.‑9. razred, računalniška soba (I. nadstropje)**

Openlab, Domen Dolenc, Toni Mlakar

Vsako leto je na vrsti tudi Zimska računalniška šola za osnovnošolce. Tokrat se bodo otroci lahko udeležili delavnice »stop-motion« animiranja Naredi svojo risanko.

Na tečaj se ne pozabite prijaviti (tel. št. 04 201 35 55).

Na delavnici bodo spoznali gradnike risanke, tehnike izdelave in potek izdelave animacije »stop motion«. Izdelali bodo čisto svojo risanko in ji na koncu dodali zvoke ter jo objavili na spletu.

**ZVEZA USTVARJALNIH DRUŠTEV KRANJ**

Predprijave niso potrebne.

**Sobota, 23. 2., ob 10. uri, sobotna matineja v Prešernovem gledališču: ŽIVALI PRI dr. ZDRAVKU Lutkovna skupina Zlata ribica**

Ideja in režija: Andrej Adamek – Lutke in scena: Maja Weixler, Andrej Adamek – Igrajo: Janja Jamnikar, Mateja Jerina Gubanc, Maja Weixler in Lili Sever

Doktor Zdravko prejme nujni klic, da so živali v živalskem vrtu zbolele. Poleg nahoda imajo še mnogo drugih težav, za katere ima dr. Zdravko prave recepte. Na koncu zboli še dr. Zdravko. Kdo pa bo pomagal njemu? Predstava traja 30 minut in je primerna za vse od 2. leta dalje. **Vstopnina 4 EUR.**

**Sobota, 23. 2., med 11.00 in 12.30 v Krice krace, EKO POD ZELENO SMREKO, ustvarjalna delavnica**

Pri ustvarjanju se v glavnem ukvarjajo z reciklažnim materialom. Namen je osveščati, da se za ustvarjanje lahko porabi vse, kar leži okrog nas. Otrokom vzgajajo odnos do narave, njene zaščite, varovanja njenih virov, ustrezne obdelave naravnih materialov ... Delavnice so brezplačne, starostno neomejene – mlajšim lahko pomagajo starši, dedki, babice, večji lahko ustvarjajo sami s pomočjo mentorja. **Vstop prost.**

**Sobota, 23. 2., ob 17. uri v Stolpu Pungert, STOLPOVA PRIPOVEDOVALNICA**

Krice krace pravljičarji vam natrosijo pravljico ali dve, tudi v obliki Kamišibaj pripovednega gledališča. Pravljični dogodek je nadgrajen z ustvarjalno delavnico. **Vstop prost.**

**Petek, 1. 3., ob 17.30 v Krice krace, petkova prireditev: VEVERIČEK POSEBNE SORTE, Kaličopkovo gledališče**

Avtorica: Svetlana Makarovič – Priredba: Bojan Pretnar, Natalija Herlec, Mojca Pavlič Drnovšek – Režija in lutke: Natalija Herlec – Glasba: Oton Pavlič ‑ Scena: Bojan Pretnar – Igra in animacija: Mojca Pavlič Drnovšek, Bojan Pretnar

Veverice najraje skačejo in se lovijo. Čopko, najmlajši veveriček mame Puhanke, pa ne more skakati, ker se je skotil drugačen. Eno tačko ima nenavadno skrivljeno in tanjšo od druge, zato nima moči, da bi lahko skakal z veje na vejo. Puhanki je zelo hudo in obupuje. Veverica se vendar ne more naučiti nič drugega kot samo skakanja. A v gozdu so prijatelji, ki ji pomagajo sprejeti posebnost njenega Čopka. In medtem, ko druge veverice po cele dneve skakljajo naokrog, se bistri Čopko nauči šteti, računati, napovedati vreme, peti in še veliko drugega. Postane zelo učen in priljubljen veveriček v vsem Veveričjem gaju. Predstava traja 35 minut in je primerna za vse od 3. leta dalje. **Vstopnina 4 EUR.**

**Sobota, 2. 3., ob 10. uri, sobotna matineja v Prešernovem gledališču: ALICE V ČUDEŽNI DEŽELI, Lutke Srce**

Priredba Carrollove priljubljene pravljice. Režija: Matevž Gregorič ‑ Likovna podoba in lutke: Mateja Šušteršič

Gostuje mladinska skupina DPD Srce iz Dobrle vasi na avstrijskem koroškem. O predstavi pravijo: »Sem Alice in verjamem v čudežni svet.« Kratko in jedrnato ‑ pustimo se prepričati, da bomo tudi mi spet ali še, verjeli v čudežni svet pravljic. Predstava traja 30 minut. Primerna je za vse od 3. leta dalje. **Vstopnina 4 EUR.**

**Sobota, 2. 3., med 11.00 in 12.30, v Krice krace, EKO POD ZELENO SMREKO, ustvarjalna delavnica**

Pri ustvarjanju se v glavnem ukvarjajo z reciklažnim materialom. Namen je osveščati, da se za ustvarjanje lahko porabi vse, kar leži okrog nas. Otrokom vzgajajo odnos do narave, njene zaščite, varovanja njenih virov, ustrezne obdelave naravnih materialov ... Delavnice so brezplačne, starostno neomejene – mlajšim lahko pomagajo starši, dedki, babice, večji lahko ustvarjajo sami s pomočjo mentorja. **Vstop prost.**

**Sobota, 2. 3., ob 17. uri v Stolpu Pungert, STOLPOVA PRIPOVEDOVALNICA**

Jadranka Završnik bo natrosila nekaj zimskih pravljic iz svojega Kamišibaj gledališča. Pravljice boste nato podoživeli v ustvarjalni delavnici. **Vstop prost.**

Ob omenjenih dnevih je možnost ogleda Fotografske razstave **LUTKE v Krice krace**.

Avtor fotografij: Andrej Štular ‑ Spremno besedilo: Petra Stare

Lutke so eden najstarejših človekovih umetniških izrazov. Podobno kot gledališče tudi lutkovno gledališče izvira iz obredja. Lutke so v arhaičnih obredih prevzemale vlogo božanstev, duhov in drugih nadnaravnih bitij. V preteklosti in danes lutke pogosto predstavljajo tudi idejo o nesamostojnem bivanju, o tem, da naše življenje z vlečenjem niti iz ozadja usmerja nekdo drug. To metaforo najbolje prikazujejo marionete, ki so le eden od tradicionalnih tipov lutk. Poleg njih so na razstavi predstavljene še druge tradicionalne in sodobne junakinje lutkovnih odrov v različnih lutkovnih tehnologijah: senčne, ročne in ploske lutke, lutke na palici, mehanske in kombinirane lutke. **Vstop prost.**

**STOLP PUNGERT**

**Stolpova igralnica**

**Od ponedeljka do petka, 16.30‑18.30, in v soboto, 10.00‑12.00**

Stolpova igralnica je prostor otrok. V dveh nadstropjih stolpa se skrivajo čarobni kotički, kjer lahko otroci pobegnejo v svet domišljije, ustvarjanja, proste igre ali počitka. Vrata ima odprta vsak dan, od ponedeljka do sobote.

**Gozdna varuška ‑ varstvo otrok v naravi**

**Izvaja: Društvo Naturo**

**Torek, 26. 2., 16.30‑18.30**

Gozdna varuška za vaše otroke nima vnaprej pripravljenega programa. To pa zato, ker jo vodi otrokova želja po raziskovanju, odkrivanju novega in njegova naravna želja po učenju. Gozdna varuška se želi odzivati na pobude otrok, na njihove interese, na njihov notranji svet. Vsak torek bo otroke odpeljala v kanjon Kokre, kjer bodo raziskovali, se prosto igrali in spletali vezi med seboj in z našo materjo naravo. Primerno za otroke od 4. leta dalje.

Plačljivo: 5 EUR na delavnico, št. otrok: 12.

**»Lutkar naj bo!« ‑ delavnica izdelovanja lutk**

**Vodi: Ksenija Ponikvar**

**Petek, 1. 3, od 9.30‑12.00**

Lutke so eden najstarejših človekovih umetniških izrazov. Ksenija Ponikvar je med pomembnejšimi lutkarji na naših tleh. Z lutkami se ukvarja vse življenje in je sodelovala pri mnogih lutkovnih predstavah LG Tri in LG Nebo. Ustvarila je lutke in lutkovne predstave, ki so doživele več ponovitev. Njene dragocene izkušnje izdelovanja lutk in produkcije lutkovnih predstav bo s šolami in vrtci delila tudi v Stolpu Pungert..

**Glasbene delavnice za otroke z motnjami v duševnem razvoju**

**Vodi: Urška Košir, Tri ptičice - glasbene urice za predšolske otroke, univ. dipl. muzikologinja**

**Sreda, 27. 2., 16.15‑17.00**

Gre za aktivno obliko umetnostnih dejavnosti, pri kateri udeleženci igrajo na instrumente, pojejo, ustvarjajo pesmi, različne glasove in preko tega gradijo nove poti do sebe. Tako določeno področje, ki je za osebo z motnjami v duševnem razvoju lahko težavno (npr. verbalizacija, ohranjanje očesnega kontakta, upoštevanje meja, sodelovanje z drugimi, izražanje lastnih čustev, idej itd.), lahko osvajajo na ustvarjalen način. Gre za skupno ustvarjanje z namenom povezovanja, izražanja, sodelovanja, zabave, učenja sobivanja. Glasbeno predznanje za delavnice ni potrebno.

**»As ti tut not padu?« ‑ multimedijska delavnica za otroke in mladino**

**Vodi: Ada Trkulja, ADA FILM**

**Četrtek, 28. 2., 17.00‑18.30**

Multimedijske delavnice za otroke in mladino, kjer se bodo naučili, kako na ustvarjalen način uporabiti sodobno tehnologijo. Vsak otrok ali mladostnik ima telefon z dobrim fotoaparatom, s katerim lahko posname film ali pa že skoraj profesionalno fotografijo. Skozi teorijo se bodo otroci spoznali s filmsko in fotografsko tehniko ter posneli kratki film. Fotografirali bodo tudi dogodke, ki se dogajajo v sklopu stolpa Pungert.

Plačljiva vsebina: 4 EUR na delavnico, št. otrok: 10.

**Družinske delavnica: Iz otroštva v mladostništvo**

**Vodi: Pavlina Finžgar, mag. org. in menedž. soc. dejav., zaključuje magistrski študij zakonskih in družinskih študij in izpopolnjevanja zakonske in družinske terapije**

**Sreda, 27. 2., 17.30‑18.30**

Predavanja in delavnice za starše se nanašajo na prepoznavanje čutenj, soočanje z njimi, oblikovanje socialnih veščin v odnosih, etičnih ter moralnih vrednot v odnosih. Odnosi so tisti, ki nas vodijo skozi dan. Naš pogled na svet izhaja iz naše notranjosti, vodi naš notranji mehanizem. Lahko nam je v pomoč, lahko nam je ovira. Kako ga uporabimo, kako ga lahko spremenimo?

**Tema srečanja:**

Nič več otroci, še ne odrasli. Stiske, ki jih nihče ne razume. Podrte meje, skrhani odnosi. Kako o tem spregovoriti? Kaj se takrat dogaja z mladostnikovim notranjim svetom? Zakaj je vse kar naenkrat drugače? Pogovor o zaupanju, stiskah v odraščanju, o občutjih, ki se prebujajo v času mladostništva, tako pri mladostniku kot tudi v družini. O izzivu odraščanja bodo govorili v stolpu Pungert.

**Pravljične pripovedovalnice**

**Vodi: Jadranka Završnik**

**Sobota, 2. 3., 17.00‑18.00**

Pravljične pripovedovalnice že vrsto let privabljajo svojo publiko v stolp Pungert. Pripovedovalci iz vse Slovenije pripovedujejo in pripravljajo delavnice za velike in male. Poleti se preselijo pod lipo na igrišču Pungerta. Dopolnitev programa Pravljičnih pripovedovalnic bodo še seminarji na temo pripovedništva in gostovanja uveljavljenih avtorjev zgodbic in slikanic za otroke.

**Krančkova igralnica - družinska svetovalnica**

**Vodi: Mojca Pavlič Drnovšek**

**Četrtek, 28. 2., 17.00‑18.00**

Program je namenjen družinam s predšolskimi otroki in mlajšimi šolskimi otroki, ki bi radi izboljšali medsebojne odnose s pomočjo igre in glasbe, odgovorili na vprašanja o vzgoji ali pa le obogatili ideje za kakovostnejše družinsko življenje. Program se izvaja v obliki skupinskih igralno-glasbenih uric za predšolske otroke skupaj s starši in v obliki individualnih srečanj v igralnici.

Plačljiva vsebina: 15 EUR na družino, št. oseb: 3 družine

**Mesto iz kartona, ustvarjalna delavnica**

**Vodi: Nataša Herlec, lutkarica iz Zveze ustvarjalnih društev Kranj**

**Ponedeljek, 25. 2., 9.30‑12.00**

Program je namenjen šolskim in predšolskim otrokom, ki bodo skozi ustvarjanje usvajali fino in grobo motoriko ter širili prostorsko predstavo in izdelali makete različnih mest.

**Izdelajmo si copate, ustvarjalna delavnica**

**Vodi: Nataša Herlec**

**Torek, 26. 2., 9.30‑12.00**

Delavnica je namenjena otrokom in šolarjem. Na delavnici bomo vadili ročne spretnosti, se zabavali in izdelali vsak svoje copate, da bodo noge tople.

**Povej zgodbo, izdelaj svoj kamišibaj, ustvarjalna delavnica**

**Vodi: Jadranka Završnik**

**Sreda, 27. 2., 9.30‑12.00**

Kamišibaj je japonska oblika pripovednega gledališče, kjer se zgodbe pripovedujejo s pomočjo ilustracij iz posebnega lesenega namiznega odrčka. V Kranju je kamišibaj prisoten že šest let in ima vsako leto svoj festival, ki je zelo obiskan. Prav zaradi kamišisbaja so nas obiskali številni slovenski avtorji in prinesli mnogo zgodb z vseh koncev sveta. Maja lani nas je obiskala tudi visoka delegacija kamišibaja (IKAIA) iz Japonske, ki jih je navdušila močna prisotnost kamišibaja v Kranju.

Med zimskimi počitnicami načrtujemo izvedbo enodnevne delavnice kamišibaj. Udeleženci bodo lahko izdelali papirnat odrček in pripravili avtorske ilustracije za vnaprej pripravljene krajše zgodbice. Mentorica Jadranka Završnik (vodja gledaliških dejavnosti kamišibaj v Kranju) bo udeležene spoznala z zakonitostmi kamišibaja in delila koristne nasvete pri ustvarjanju ilustracij.

Kamišibaj je odličen umetniški izraz kot tudi pedagoški ali terapevtski pripomoček. Zagnanim udeležencem bomo v stolpu Pungert omogočili javni nastop v eni od rednih sobotnih druženj kamišibaj.

**Ustvarjalna delavnica z Aljo Kump**

**Sreda, 27. 2., 9.30‑12.00**

Alja je polna idej in presenečenj, tudi za počitniško sredo ne bo nič drugačna. Pridite pogledat, kaj boste ustvarili. Zabava zagotovljena.